Arne Slots

Arends Marteins "Arne" Slots (; dzimis ) ir nīderlandiešu futbola treneris un bijušais futbolists. Spēlējis pussarga pozīcijā. Kopš 2024. gada ir Anglijas futbola Premjerlīgas kluba Liverpool FC galvenais treneris. No 2021. gada līdz 2024. gadam bija Eredivisie kluba Feyenoord galvenais treneris.

 Futbolista karjera 
Ar futbolu sācis nodarboties dzimtās vietas Bergenteimas komandā VV Bergentheim. Profesionāli futbolu sāka spēlēt FC Zwolle. Karjeras laikā pārstāvējis arī NAC Breda un Roterdamas "Sparta" komandas. Divas reizes ar Zwolle uzvarējis Nīderlandes otrajā pēc līmeņa līgā Eerste Divisie.

 Trenera karjera 
Pēc spēlētāja karjeras beigām sāka strādāt par PEC Zwolle jauniešu treneri. No 2014. līdz 2016. gadam bija trenera asistents SC Cambuur, bet vēlāk kopā ar Sipki Hulshofu kļuva par galvenā trenera vietas izpildītāju. 2017. gadā sāka strādāt par trenera asistentu AZ Alkmaar, bet 2019. gadā kļuva par komandas galveno treneri. 2020. gada 5. decembrī Slots tika atlaists no AZ galvenā trenera amata, jo viņš bija uzsācis sarunas ar Roterdamas "Feyenoord".

2020. gada decembrī Feyenoord paziņoja par A. Slota stāšanos galvenā trenera amatā, sākot no 2021.—2022. gada sezonas. Viņš aizvietoja pieredzējušo treneri Diku Advokātu. 2022. gadā Slota vadībā Feyenoord sasniedza UEFA Eiropas konferences līgas finālu, kur piekāpās Itālijas vienībai AS Roma. 2022.—2023. gada sezonā izcīnīja Eredivisie čempiontitulu. Gan 2002., gan 2023. gadā Slots saņēma Rinusa Mihelsa balvu kā Eredivisie sezonas labākais treneris, kļūstot par ceturto treneri pēc Gīsa Hidinka, Franka de Būra un Erika ten Haga, kas to saņēmis divus gadus pēc kārtas. 2024. gadā ar Feyenoord ieguva Nīderlandes kausu. 2024. gada aprīlī tika paziņots par vienošanos, ka Slots kļūs par Anglijas Premjerlīgas kluba Liverpool FC galveno treneri nākamajā sezonā.

 Sasniegumi 
 Kā spēlētājam 
Zwolle
 Eerste Divisie: 2001–02, 2011–12

 Kā trenerim 
Feyenoord
 Eredivisie: 2022–23
 KNVB kauss: 2023–24
 UEFA Eiropas konferences līgas finālists: 2021–22

Individuālie
 Rinusa Mihelsa balva: 2021–22, 2022–23

 Atsauces 

 Ārējās saites 

Kategorija:1978. gadā dzimušie
Kategorija:Overeiselā dzimušie
Kategorija:Nīderlandes futbolisti
Kategorija:PEC Zwolle spēlētāji
Kategorija:NAC Breda spēlētāji
Kategorija:Roterdamas "Sparta" spēlētāji
Kategorija:Nīderlandes futbola treneri